CELEX: 62018TA0104
Language: mt
Date: 2019-05-20 00:00:00
Title: Kawża T-104/18: Sentenza tal-Qorti Ġenerali tal-20 ta’ Mejju 2019 — Fundación Tecnalia Research & Innovation vs REA (“Klawżola ta’ arbitraġġ — Ftehim ta’ sussidju konkluż fil-kuntest tas-Seba’ Programm Qafas għall-attivitajiet ta’ riċerka, ta’ żvilupp teknoloġiku u ta’ dimostrazzjoni (2007-2013) — Żvilupp ta’ sistema ta’ kontroll tal-proċess u tal-kwalità fil-qasam tal-produzzjoni industrijali tal-ikel — Proġett Food-Watch — Sovrappożizzjoini tal-proġett ma’ proġett ieħor iffinanzjat taħt l-istess programm — Obbligi ta’ informazzjoni li għandhom il-benefiċjarji — Deċiżjoni li tirrikjedi r-rimbors tal-kontribuzzjoni finanzjarja mħallsa għall-eżekuzzjoni tal-ftehim ta’ sussidju”)

8.7.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 230/38
            
         
      Sentenza tal-Qorti Ġenerali tal-20 ta’ Mejju 2019 — Fundación Tecnalia Research & Innovation vs REA
      (Kawża T-104/18) (1)
      
      (“Klawżola ta’ arbitraġġ - Ftehim ta’ sussidju konkluż fil-kuntest tas-Seba’ Programm Qafas għall-attivitajiet ta’ riċerka, ta’ żvilupp teknoloġiku u ta’ dimostrazzjoni (2007-2013) - Żvilupp ta’ sistema ta’ kontroll tal-proċess u tal-kwalità fil-qasam tal-produzzjoni industrijali tal-ikel - Proġett Food-Watch - Sovrappożizzjoini tal-proġett ma’ proġett ieħor iffinanzjat taħt l-istess programm - Obbligi ta’ informazzjoni li għandhom il-benefiċjarji - Deċiżjoni li tirrikjedi r-rimbors tal-kontribuzzjoni finanzjarja mħallsa għall-eżekuzzjoni tal-ftehim ta’ sussidju”)
      (2019/C 230/47)
      Lingwa tal-kawża: l-Ispanjol
      
         Partijiet
      
      
         Rikorrenti: Fundación Tecnalia Research & Innovation (Saint-Sébastien, Spanja) (rappreżentanti: P. Palacios Pesquera u M. Rius Coma, avukati)
      
         Konvenuta: L-Aġenzija Eżekuttiva għar-Riċerka (rappreżentanti: S. Payan-Lagrou u V. Canetti, aġenti, assistiti minn J. Rivas Andrés, avukat)
      
         Suġġett
      
      Talba bbażata fuq l-Artikolu 272 TFUE u intiża, essenzjalment, li tikkonstata li r-rikorrenti ma hijiex marbuta għar-rimbors tas-sussidju mogħti għall-proġett FP7-SME 2013 605879 (Food-Watch).
      
         Dispożittiv
      
      
                  1)
               
               
                  
                     Ir-rikors huwa miċħud.
                  
               
            
                  2)
               
               
                  
                     Fundación Tecnalia Research & Innovation hija kkundannata għall-ispejjeż, inklużi dawk relatati mal-proċeduri għal miżuri provviżorji.
                  
               
            
         (1)  ĠU C 134, 16.4.2018.